Afhending Kærleikskúlunnar 2019 fór fram á Kjarvalsstöðum kl. 11 . Monika Abendroth hörpuleikari setti athöfnina með hörpuleik . Áslaug Guðrúnardóttir kynningar - og markaðsstjóri Listasafns Reykjavíkur sagði frá listamanni Kærleikskúlunnar 2019 . Áslaug Arna Sigurbjörnsdóttir var kynnir á athöfninni og systir hennar , Nína Kristín Sigurbjörnsdóttir , sá um að afhenda handhafa Kærleikskúlunnar 2019 sína viðurkenningu en Nína Kristín er meðal gesta Reykjadals . Allur ágóði af sölu Kærleikskúlunnar rennur til starfs í þágu barna og ungmenna sem koma í sumarbúðirnar Reykjadal . Bjöllukór Valgerðar flutti ljúfa tóna og loks flutti handhafi Kærleikskúlu ársins , Már Gunnarsson eitt lag . Framúrskarandi fyrirmynd Már Gunnarsson sundkappi og tónlistarmaður er handhafi Kærleikskúlunnar 2019 . Már er framúrskarandi fyrirmynd og hefur stjórn Styrktarfélags lamaðra og fatlaðra ákveðið að veita honum Kærleikskúluna í ár . Hún er veitt framúrskarandi fyrirmynd fyrir störf í þágu fólks með fötlun . Már Gunnarsson er tvítugur afreksmaður í sundi og tónlistarmaður . Þá náði hann framúrskarandi árangri á íslandsmóti Íþróttasambands fatlaðra í 25 metra laug en hann var þrisvar á tíma sem er undir núgildandi heimsmeti . Már setur markið hátt , hann stefnir á að komast á Ólympíumót fatlaðra í Tókýó árið 2020 og ætlar sér að vinna til gullverðlauna í 100 metra baksundi . Már er einnig tónlistamaður . Már er ekki bara einstök fyrirmynd fyrir íþróttmenn með fötlun , heldur er jákvæðni hans og staðfesta eftirtektaverð og eitthvað sem allir geta tileinkað sér . Fingurnir skrifuðu Sólarljóð og hreyfðust aldrei síðan Ólöf Nordal hefur skapað Kærleikskúluna SÓL ÉG SÁ . Verkinu fylgir þjóðsaga en Ólöf mun útskýra verkið nánar á Afhendingu Kærleikskúlunnar í dag . Hér er sagan sem fylgir verkinu : Þegar Sæmundur fróði lá banaleguna og mönnum virtist hann andaður hreyfðust á honum þrír fingurnir á hægri hendinni sem vildu þeir taka um eitthvað . Lengi voru menn í efa um hvað slíkt hefði að þýða ; loksins voru ýmsir hlutir bornir að fingrunum , en þeir héldu áfram að hreyfast þangað til þeim var fenginn penni , þá beygði sig einn fingurinn utan um hann ; síðan var réttur pappír hinum fingrunum , og beygði sig annar fingurinn að honum ; þá var nú sjálfsagt að fá hinum þriðja blekbyttuna . Eftir það skrifuðu fingurnir Sólarljóð og þegar þeim var lokið slepptu þeir ritfærunum og urðu máttvana og hreyfðust aldrei síðan . Ólöf er afkastamikill listamaður og eru verk hennar fjölbreytt . Hún er höfundur margra útilistaverka og minnisvarða á opinberum vettvangi , má þar nefna Geirfuglinn í Skerjafirði , Vitid ér enn – eda hvat ? í anddyri Alþingishússins , Bríetarbrekku við Þingholtsstræti og umhverfislistaverkið Þúfu á Granda . Nú stendur yfir yfirlitssýning í Listasafni Reykjavíkur á verkum Ólafar . Titill sýningarinnar er ÚNGL og spannar tæplega þrjátíu ára feril hennar . Ólöf hefur gefið Styrktarfélagi lamaðra og fatlaðra Kærleikskúluna SÓL ÉG SÁ og allur ágóði af sölu hennar rennur til sumarbúðanna Reykjadals . Ævintýri og ógleymanlegar minningar í Reykjadal Sala Kærleikskúlunnar skipar stóran sess í fjáröflunarstarfi Styrktarfélags lamaðra og fatlaðra . Þetta er í sautjánda sinn sem félagið gefur út Kærleikskúluna en margir af fremstu listamönnum þjóðarinnar hafa lagt félaginu lið með því að skapa listaverk á glerkúluna . Kærleikskúlan SÓL ÉG SÁ kemur í verslanir um land allt laugardaginn 7. desember . Söluaðilar kúlunnar taka enga þóknun fyrir söluna . Því rennur allur ágóði af sölu Kærleikskúlunnar óskiptur til sumarbúðanna í Reykjadal . Þangað koma fötluð börn og ungmenni alls staðar að af landinu . Dvölin börnunum og fjölskyldum þeirra afar mikilvæg en mikið er lagt upp úr því að skapa ævintýri og ógleymanlegar minningar hjá þeim gestum sem þar dvelja . Fjölbreytt safn listaverka Styrktarfélag lamaðra og fatlaðra hóf útgáfu Kærleikskúlunnar árið 2003 og er SÓL ÉG SÁ því sautjánda kúlan . Úr er orðið fjölbreytt safn listaverka eftir marga af okkar þekktustu listamönnum . Fyrri listamenn Kærleikskúlunnar eru Erró , Ólafur Elíasson , Rúrí , Gabríela Friðriksdóttir , Eggert Pétursson , Gjörningaklúbburinn , Hreinn Friðfinnsson , Katrín Sigurðardóttir , Yoko Ono , Hrafnhildur Arnardóttir , Ragnar Kjartansson , Davíð Örn Halldórsson , Ragna Róbertsdóttir , Sigurður Árni Sigurðsson , Egill Sæbjörnsson og Elín Hansdóttir . Hægt er að nálgast eldri Kærleikskúlur í netversluninni : www.kaerleikskulan.is